Улан Батор

Улан Батор (монг. Улаанбаатар) — Монголин тĕп хули. Тола юханшыв айлăмĕнче, тинĕс шайĕнчен 1300—1350 м çӳллĕшĕнче вырнаçнă. Уйрăм административлă пай шутланать. Çĕр лаптăкĕ 4704,4 тв. км, Халăхĕ Хулара 989 900 çын (2007, нарăс) пурăнать. Истори Хулана 1639 çулта никĕсленĕ, ячĕ Оргоо (монг. «Кермен», вырăс тата европа литературинче 1924 çулчен «Урга» ятпа паллă пулнă) пулнă. Малтан будда мăнастырĕ пулнă. 1706 çултанпа Их-хурээ (монг. «Аслă мăнастырь»), 1911 çултанпа — Нийслэл-хурээ (монг. «Аслă мăнастырь»). 1924 çулта Улан-Батор ята панă. «Улан-Батор» монгол чĕлхинче «Хĕрлĕ паттăр» пĕлтерет, ăна Сухэ-Батора хисеплесе палăртнă. Вăл Монголине Унгерн баронăн ушкăнĕсемпе китай çарĕсенчен ирĕке кăларнă.